ai4bharat/Pralekha huggingface dataset:
ரெயில்வே அமைச்சகம்
கரியமில வாயு உமிழ்வு முற்றிலும் இல்லா வெகுஜன போக்குவரத்து அமைப்பாக 2030க்குள் தன்னை மாற்றிக்கொள்ள உறுதியான நடவடிக்கைகளை துரித கதியில் இந்திய ரயில்வே எடுக்கிறது
தனது பயன்படாத காலி இடங்களில் சூரிய சக்தி ஆலைகளை பெரிய அளவில் நிறுவ ரயில்வே அமைச்சகம் முடிவெடுத்துள்ளது.
இந்திய ரயில்வேயை கரியமில வாயு உமிழ்வு முற்றிலும் இல்லாத வெகுஜன போக்குவரத்தாக மாற்றும் ரயில்வே அமைச்சர் திரு. பியூஷ் கோயலின் நோக்கத்தை அடைய சூரிய சக்தியின் பயன்பாடு உதவும்.
புதிதாக நிறுவப்படும் சூரிய சக்தித் திட்டங்கள் இந்திய ரயில்வேயின் தற்போதைய தேவையை நிறைவேற்றி, மின்சக்தி தற்சார்பு அடைந்த முதல் போக்குவரத்து நிறுவனமாக அதை மாற்றும். இது இந்திய ரயில்வேயைப் பசுமையாக்குவதோடு, சுய-சார்பானதாகவும் ஆக்கும்.
சுற்றுச்சூழலுக்குத் தீங்கு விளைவிக்காத மின்சாரத்தின் கொள்முதலில் இந்திய ரயில்வே முன்னோடியாக இருக்கிறது. எம் சி எப் ரேபரேலியில்  நிறுவப்பட்ட 3 மெகாவாட் சூரிய ஒளி ஆலை உட்பட பல்வேறு சூரிய ஒளித் திட்டங்களில் இருந்து மின்சாரக் கொள்முதலை அது தொடங்கியுள்ளது. இந்திய ரயில்வேயின் பல்வேறு நிலையங்கள் மற்றும் கட்டிடங்களில் சுமார் 100 மெகாவாட் அதிகபட்ச சக்தி கொண்ட கூரை மீது நிறுவப்படும் சூரிய மின்சக்தி அமைப்புகள் ஏற்கனவே அமைக்கப்பட்டுள்ளன.
மேலும், மேல்நிலை இழுவை அமைப்புடன் நேரடியாக இணைக்கப்படக்கூடிய 1.7 மெகவாட் அதிகபட்ச சக்தி கொண்ட திட்டம் ஒன்று பினாவில்  நிறுவப்பட்டு, சோதனைகள் தற்போது முழுவீச்சில் நடந்து வருகின்றன. 15 நாட்களுக்குள் இது தொடங்கப்படும் என்று எதிர்பார்க்கப்படுகிறது. பாரத மிகு மின் நிறுவனத்துடன் இணைந்து இந்திய ரயில்வேயால் உலகிலேயே முதல் முறையாக இந்தத் திட்டம் நிறுவப்பட்டுள்ளது. நேரடி மின்சாரத்தை ஒரு முனை மாற்று மின்சாரமாக மாற்றி ரயில்வேயின் மேல்நிலை இழுவை அமைப்புடன் நேரடியாக இணைக்கப்படக்கூடிய புதுமையான தொழில்நுட்பத்தை இது உள்ளடக்கியுள்ளது. பினா இழுவை துணை மின் நிலையத்தின் அருகில் இந்த சூரிய சக்தி ஆலை அமைக்கப்பட்டுள்ளது. வருடத்துக்கு சுமார் 25 லட்சம் அலகுகள் மின்சாரத்தை இது உற்பத்தி செய்து, ரயில்வேக்கு ஒவ்வொரு வருடமும் சுமார் ரூ 1.37 கோடியை இது மிச்சப்படுத்தும்.
இந்தப் புதுமையான திட்டத்தை வெற்றிகரமாக செயல்படுத்த இந்திய ரயில்வே மற்றும் பாரத மிகு மின் நிறுவன அதிகாரிகள் ஓய்வின்றி உழைத்தனர். பெருநிறுவன சமூக பொறுப்புத் திட்டத்தின் கீழ் இந்தத் திட்டத்தை பாரத மிகு மின் நிறுவனம் எடுத்துக்கொண்டது. கொவிட்-19 பொதுமுடக்கம் மற்றும் அதைத் தொடர்ந்து ஏற்பட்ட பொருள்கள் மற்றும் பணியாளர்கள் பற்றாக்குறைகளுக்கு இடையிலும், இந்திய ரயில்வே மற்றும் பாரத மிகு மின் நிறுவனம் ஒன்றிணைந்து உழைத்து, ஒப்பந்தம் கையெழுத்திடப்பட்ட 9 அக்டோபர், 2019-இல் இருந்து வெறும் எட்டே மாதங்களில் இந்தப் பணியை நிறைவேற்றி உள்ளன.
(Visitor Counter : 192
மின்னணு மற்றும் தகவல் தொழில்நுட்பம்
பைசாக் நிறுவனத்தை மின்னணு, தகவல் தொழில்நுட்ப அமைச்சகத்தின்கீழ், இயங்கும் நிறுவனமாக தரம் உயர்த்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், குஜராத்தில் உள்ள பாஸ்கராச்சாரியா விண்வெளி பயன்பாடுகள் மற்றும் புவி தகவலியல் நிறுவனத்தை , மத்திய அரசின் மின்னணு மற்றும் தகவல் தொழில்நுட்ப அமைச்சகத்தின்கீழ் இயங்குவதற்கும் பாஸ்கராச்சாரியா விண்வெளி பயன்பாடுகள் மற்றும் புவி தகவலியல் தேசிய நிறுவனம்  என தரம் உயர்த்த ஒப்புதல் வழங்கியுள்ளது.
பயன்கள்
- சேவைகளில் புதுமை மற்றும் ஆற்றலைப் பராமரிக்க, பைசாக்கில் தற்போது பணிபுரியும் திறன்மிகு பணியாளர்களை, தேசிய அளவிலான நிறுவனங்களில் சேர வழிவகை செய்தல்.
- விரிவான நடவடிக்கை வாய்ப்புகளை செயல்படுத்த வகை செய்தல்.
- புவியியல் தகவல் அமைப்புத் திட்டங்களை திறமையுடன் செயல்படுத்தவும், விரிவான நடவடிக்கை வாய்ப்புகளை அமல்படுத்தவும் வகை செய்தல்.
- ஆராய்ச்சி மற்றும் மேம்பாடு, தொழில்நுட்ப மேம்பாட்டிற்கு உதவவும் விரிவான நடவடிக்கை வாய்ப்புகளை அமல்படுத்தவும் வகை செய்தல்.
- வெளிசார்ந்த முடிவுகளுக்கான ஆதார முறைகள் மூலம் மேம்பாட்டு திட்டமிடுதல் மற்றும் சிறந்த நிர்வாகத்தை ஏற்படுத்துதல்.
நிலக்கரி அமைச்சகம்
சர்வதேச யோகா தினம் 2021-ஐ முன்னிட்டு சிஎம்பிடிஐஎல்-இல் தடுப்பு மருந்து வழங்கல் முகாம்
சர்வதேச யோகா தினம் 2021-ஐ முன்னிட்டு ராஞ்சியில் உள்ள சிஎம்பிடிஐஎல் தலைமையகத்தில், மாவட்ட நிர்வாகத்துடன் இணைந்து தடுப்பு மருந்து வழங்கல் முகாமுக்கு இன்று ஏற்பாடு செய்யப்பட்டது.
தடுப்பு மருந்து வழங்கல் முகாமை சிஎம்பிடிஐஎல் தலைவர் திரு மனோஜ் குமார் திறந்து வைத்தார். 18-44 வயதுடைய 100-க்கும் அதிகமானோருக்கு டாக்டர் ஓம் பிரகாஷ் மற்றும் டாக்டர்  ஷில்பி ஸ்வரூப், துணை தலைமை மருத்துவ அலுவலர், சிஎம்பிடிஐஎல் மேற்பார்வையில் முதல் டோஸ் தடுப்பூசி வழங்கப்பட்டது.
இயக்குநர்கள் திரு ஏ கே ராணா மற்றும் திரு எஸ் கே கொமாத்சா ஆகியோர் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729149
----
(Visitor Counter : 108
ஜல்சக்தி அமைச்சகம்
மாநிலங்களுக்கு மத்திய உதவி வழங்கும் திட்டங்கள்
2024க்குள் நாடு முழுவதும் ஊரகக் குடும்பங்கள் அனைத்திற்கும் குடிநீர்க் குழாய் இணைப்பு வழங்குவதற்காக மாநில அரசுகளுடன் இணைந்து ஜல் ஜீவன் இயக்கம் மத்திய அரசால் 2019 ஆகஸ்டிலிருந்து அமலாக்கப்படுகிறது.
இந்த இயக்கத்தின்கீழ் மத்திய அரசுக்கும் மாநிலங்கள்/யூனியன் பிரதேசங்களுக்கு இடையே நிதிப் பகிர்வு கீழ்க்காணும் வகையில் உள்ளது. சட்டமன்றங்கள் இல்லாத யூனியன் பிரதேசங்களுக்கு நிதிப் பகிர்வு  100:00; சட்டமன்றங்கள் உள்ள யூனியன் பிரதேசங்கள், வடகிழக்கு மற்றும் இமாலய மாநிலங்களுக்கு 90:10; மற்ற மாநிலங்களுக்கு 50:50.
மேலும் ஆதரவு மற்றும் தண்ணீர் தரம் கண்காணிப்பு முறை செயல்பாடுகளுக்கான நிதிப் பகிர்வு சட்டமன்றங்கள் இல்லாத யூனியன் பிரதேசங்களுக்கு நிதிப் பகிர்வு  100:00; சட்டமன்றங்கள் உள்ள யூனியன் பிரதேசங்கள், வடகிழக்கு மற்றும் இமாலய மாநிலங்களுக்கு 90:10; மற்ற மாநிலங்களுக்கு 60:40 என உள்ளது. தற்போதுள்ள நிதிப் பகிர்வு முறையை மாற்றும் யோசனை எதுவும் இல்லை என்று ஜல் சக்தித் துறை இணையமைச்சர் திரு பிரஹலாத் சிங் படேல் மாநிலங்களவையில் இன்று எழுத்துபூர்வமாக அளித்த பதிலில் தெரிவித்தார்.
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்பட விழா மாற்றுத்திறனாளிகள் எளிதில் அணுகக்கூடிய தடையற்ற நிகழ்ச்சியாக மாறுகிறது
கோவாவில் நாளை முதல் வரும் 28-ந்தேதி வரை நடைபெறவுள்ள 53வது இந்திய சர்வதேச திரைப்பட விழாவை அனைவரும் தடையின்றி அணுக வகை செய்திருப்பது, அதன் முக்கிய அம்சங்களில் ஒன்றாகும். விழா நடைபெறும் இடத்தை தடையற்றதாக மாற்றுவதற்கான பல்வேறு வசதிகள் செய்யப்பட்டுள்ளன. மாற்றுத் திறனாளிகளும் எளிதில் அணுகும் வகையில் ஏற்பாடுகள் செய்யப்பட்டுள்ளன.
இந்திய சர்வதேச திரைப்பட விழாவில் இந்த ஆண்டு மாற்றுத்திறனாளிகளுக்கான சிறப்புப் பிரிவு, சினிமாவை அனைவரும் அணுகக்கூடிய பாதையாக மாற்றுவதற்கான ஒரு படியாகும். இந்தப் பிரிவில், மாற்றுத்திறனாளி பார்வையாளர்களுக்கான பிரத்யேக காட்சிகளுக்கு, அவர்களின் அணுகல் தேவைகளை மனதில் கொண்டு ஏற்பாடு செய்யப்ப்பட்டுள்ளது.
இந்தப் பிரிவில் உள்ள திரைப்படங்களில் வசனங்கள் மற்றும் ஆடியோ விளக்கங்கள் இருக்கும். ஆடியோ விளக்கங்கள் என்பது ஒரு படத்தில் உள்ள காட்சித் தகவலை விவரிக்கும்..
ரிச்சர்ட் அட்டன்பரோவின் ஆஸ்கார் விருது பெற்ற காந்தி, அனந்த் நாராயண் மகாதேவன் இயக்கிய தி ஸ்டோரிடெல்லர் போன்ற படங்கள், மாற்றுத்திறனாளிகள் பிரிவில் திரையிடப்படும், அவை ஆடியோ விளக்கங்கள் மற்றும் வசனங்களுடன் பொருத்தப்பட்டிருக்கும்.
கலையை உருவாக்கும் செயல்முறை அனைவருக்கும் அணுகக்கூடியதாக இருப்பதை உறுதிசெய்யும் நோக்கத்துடன், இந்திய திரைப்படம் மற்றும் தொலைக்காட்சி நிறுவனம் மாற்றுத்திறனாளிகளுக்கு இரண்டு இலவச படிப்புகளை நடத்துகிறது - இது ஆட்டிசம் உள்ளவர்களுக்கான ஸ்மார்ட்ஃபோன் திரைப்படம் தயாரிப்பதற்கான அடிப்படைப் பாடமாகும்.
திரைப்படங்கள் திரையிடப்படும் இடங்களின் வளாகங்கள், சரிவுகள், கைப்பிடிகள், மாற்றுத்திறனாளிகளுக்கு ஏற்ற தொட்டுணரக்கூடிய நடைபாதைகள், வாகன நிறுத்துமிடங்கள், மறுசீரமைக்கப்பட்ட கழிவறைகள், பிரெய்லியில் வழிகாட்டு பலகைகள் போன்ற வசதிகளுடன் உருவாக்கப்பட்டுள்ளன.
தகவல் மற்றும் ஒலிபரப்பு அமைச்சகம்
தமிழகம் உள்ளிட்ட 19 மாநிலங்களின் கலைஞர்கள் பங்குபெறும் '75 நாளைய இளம் படைப்பாளர்கள்’ போட்டி கோவாவில் திங்கட்கிழமை துவக்கம்
75 இளம் படைப்பாளர்கள் தங்களது திறமையை நிரூபிக்கும் தருணம் இது. ‘75 நாளைய இளம் படைப்பாளர்கள்' என்ற போட்டிக்குத் தேர்வு செய்யப்பட்டுள்ள 75 இளைஞர்கள் நாளை  தொடங்க உள்ள “53 மணி நேர சவாலில்” 15 குழுக்களாக பிரிக்கப்பட்டு பிரித்து போட்டியிடுவர். இந்தப் போட்டியை மத்திய தகவல் மற்றும் ஒலிபரப்பு, இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர் கோவாவில் தொடங்கி வைப்பார். தேர்வு செய்யப்பட்ட 18-35 வயது பிரிவிலான இளைஞர்கள் இந்தியா@100 என்ற தலைப்பில் 53 மணி நேரத்தில் தங்களது படைப்புகளை குறும்படம் வாயிலாக தயாரிக்க வேண்டும்.
இந்தப் போட்டி குறித்து 53-வது இந்திய சர்வதேச திரைப்படத் திருவிழாவின் துவக்க விழாவில் பேசிய அமைச்சர் திரு அனுராக் சிங் தாக்கூர், இளைஞர்கள் தங்கள் திறமையை வெளிப்படுத்துவதற்கான தளத்தை உருவாக்கும் பிரதமரின் தொலைநோக்குப் பார்வைக்கு இணங்க கடந்த ஆண்டு இந்தப் போட்டி அறிமுகப்படுத்தப்பட்டதாகக் கூறினார். 10 பிரிவுகளில் போட்டியிடுவதற்காக 1000 விண்ணப்பங்கள் கிடைத்ததாகவும், இயக்கம், நடிப்பு, ஒளிப்பதிவு, படத்தொகுப்பு, திரைக்கதை, பின்னணி பாடல், இசையமைப்பு, ஆடை மற்றும் அலங்காரம், கலை வடிவமைப்பு, இயங்குபடம், சிறப்பு ஒளியமைப்புகள் போன்ற திரைப்பட தயாரிப்பின் பல்வேறு துறைகளில் சிறந்து விளங்கும் 75 இளைஞர்கள் தேர்வு செய்யப்பட்டிருப்பதாகவும் அவர் தெரிவித்தார்.
மொத்தம் 19 இந்திய மாநிலங்களைச் சேர்ந்த கலைஞர்கள் இந்த போட்டியில் கலந்து கொள்ளவிருக்கின்றனர். இவர்களுள் அதிகபட்சமாக 23 பேர் மகாராஷ்டிராவைச் சேர்ந்தவர்கள். அதைத்தொடர்ந்து 9 பேர் தமிழகத்திலிருந்தும், 6 பேர் தில்லியிலிருந்தும் தேர்ந்தெடுக்கப்பட்டுள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1877587
பிரதமர் அலுவலகம்
ராணுவக் கொடி நாளில் ராணுவ வீரர்களுக்குப் பிரதமர் வணக்கம் செலுத்தியுள்ளார்
ராணுவக் கொடி நாளில் ராணுவ வீரர்களுக்கும், அவர்களின் குடும்பத்தினருக்கும் பிரதமர் திரு.நரேந்திர மோடி வணக்கம் செலுத்தியுள்ளார்.
“வெல்வதற்கரிய வீரம் கொண்ட நமது ராணுவத்தினருக்கும், அவர்களின் குடும்பத்தினருக்கும் ராணுவக் கொடி நாளில் நாம் வணக்கம் செலுத்துவோம். நமது படைகளின் நலனுக்குப் பங்களிப்பு செய்யவும் நான் உங்களை வலியுறுத்துகிறேன்” என்று பிரதமர் கூறியுள்ளார்.
|
|
வெல்வதற்கரிய வீரம் கொண்ட நமது ராணுவத்தினருக்கும், அவர்களின் குடும்பத்தினருக்கும் ராணுவக் கொடி நாளில் நாம் வணக்கம் செலுத்துவோம்.
நமது படைகளின் நலனுக்குப் பங்களிப்பு செய்யவும் நான் உங்களை வலியுறுத்துகிறேன்
பாதுகாப்பு அமைச்சகம்
ஸ்டார்ட் அப் 20 தொடக்க கூட்டம்
கடற்படை புத்தாக்கம் மற்றும் உள்நாட்டுமயமாக்கல் அமைப்பு  இந்தியாவின் ஜி20 தலைமையின் கீழ் ஸ்டார்ட் அப் 20 தொடக்க கூட்டத்தின் போது மருத்துவ கண்டுபிடிப்புகளை காட்சிப்படுத்தியது. ‘ஆட்யண்ட்’ ஆக்சிஜன் மறுசுழற்சி அமைப்பு ‘ஸ்பந்தன்’ குறைந்த விலை டிஜிட்டல் ஸ்டெதாஸ்கோப், நெபிரோ’ ஸ்மார்ட் போர்ட்டபிள் நெபுலைசர் உள்ளிட்ட பல்வேறு மருத்துவ கண்டுபிடிப்புகள் காட்சிப்படுத்தப்பட்டன.
ஜி 20 நாடுகளைச் சேர்ந்த பிரதிநிதிகள் மற்றும் ஜி20 ஷெர்பா திரு அமிதாப் காந்த், நிதி ஆயோக் தலைமை செயல் அதிகாரி திரு பரமேஸ்வரன் ஐயர் உள்ளிட்ட மூத்த அதிகாரிகள் கடற்படை அதிகாரிகளுடன் உரையாடினர். "இந்திய கடற்படை - தேசத்தை கட்டியெழுப்பும் நோக்கில் புதுமை" என்ற தலைப்பில் இந்திய கடற்படை செய்து வரும் புதுமையான பணிகளை அவர்கள் பாராட்டினர்.
இந்தியாவின் ஜி20 தலைமையின் கீழ் அமைக்கப்பட்ட இரண்டு நாள் நிகழ்ச்சி ஜனவரி 28,29 அன்று ஹைதராபாத்தில் நடைபெறுகிறது. ஸ்டார்ட்அப்20, ஸ்டார்ட்-அப்களை ஆதரிப்பதற்கும், ஸ்டார்ட்-அப்கள், கார்ப்பரேட்டுகள், முதலீட்டாளர்கள், புதுமை முகமைகள் மற்றும் பிற முக்கிய சுற்றுச்சூழல் பங்குதாரர்களுக்கு இடையே ஒருங்கிணைப்பை செயல்படுத்துவதற்கும் ஏற்படுத்தப்பட்டுள்ளது.
கனரகத் தொழில்கள் அமைச்சகம்
பிரதமர் மோடியின் தொலைநோக்கு தலைமையின் கீழ் தற்சார்பு இந்தியா செயல்பாடு அதிகரித்துள்ளது என்கிறார் டாக்டர் மகேந்திர நாத் பாண்டே
மோடி அரசின் ஒன்பது ஆண்டுகால நிறைவு குறித்து குறிப்பிட்ட மத்திய கனரக தொழில்துறை அமைச்சர் டாக்டர் மகேந்திர நாத் பாண்டே, மோடி அரசின் சிறப்பான கொள்கைகள், வலிமையான மற்றும் பசுமைமிக்க இந்தியாவை கட்டமைப்பதாகக் கூறியுள்ளார். பிரதமர் திரு நரேந்திர மோடியின் தொலைநோக்கு தலைமையின் கீழ், நாடு பெரும் எழுச்சியடைந்துள்ளதாக அவர் தெரிவித்தார். பிரதமர் நரேந்திர மோடியின் தொலைநோக்குப் பார்வையில் தற்சார்பு இந்தியா என்பது முக்கிய நோக்கமாக இருக்கும் நிலையில், உற்பத்தித்துறை பெரும் பங்களிப்பை அளித்துள்ளதாக அவர் குறிப்பிட்டார். மேக் இன் இந்தியா, தற்சார்பு இந்தியா போன்ற திட்டங்கள் மூலம் உற்பத்தித் துறையின் முக்கியத்துவம் குறித்து அரசு ஏற்கனவே சுட்டிக் காட்டியுள்ளதாகத் தெரிவித்தார்.
கனரக தொழில்துறை அமைச்சகம், தற்சார்பு இந்தியாவையொட்டி, விரைவாக செயலாற்றி வருவதால், அதன் மூலம் நேர்மறையான முடிவுகள் கிடைப்பதாக அவர் கூறினார்.
உற்பத்தியுடன் கூடிய ஊக்குவிப்புத் திட்டத்தால், 5 ஆண்டுகளில் 1.48 லட்சம் வேலைவாய்ப்புகள் ஏற்படுத்தப்பட்டுள்ளதாக அவர் தெரிவித்தார். விரைவான மின்சார வாகனங்கள் உற்பத்தித் திட்டத்தின் இரண்டாம் கட்டத்தில் 5.80 லட்சம் மின்சார இரு சக்கர வாகனங்களும், 74 ஆயிரத்து 63 மூன்று சக்கர மின்சார வாகனங்களும், 6784 நான்கு சக்கர மின்சார வாகனங்களும், 3738 மின்சார பேருந்துகளும், விற்பனை செய்யப்பட்டதாக அவர் குறிப்பிட்டார்.
மின்சார வாகனங்கள் மூலம் நாட்டின் 49 கோடி கிலோ கிராம் கார்பன் வெளியீடு குறைக்கப்பட்டதாக அவர் கூறினார். அத்துடன், 34 கோடி லிட்டர் பெட்ரோல் மற்றும் டீசல் சேமிக்கப்பட்டுள்ளதாக அவர் தெரிவித்தார். நெடுஞ்சாலைகளில் உள்ள பெட்ரோல் நிலையங்களில் மின்சார வாகனங்களுக்காக 7432 மின்னேற்றி நிலையங்களை அமைக்க அரசு 800 கோடி ரூபாய் ஒதுக்கியுள்ளதாகவும் டாக்டர் மகேந்திர நாத் பாண்டே குறிப்பிட்டார்
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932694
அறிவியல் மற்றும் தொழில்நுட்பத்துறை
டாக்டர் அகிலேஷ் குப்தா எஸ்இஆர்பி செயலாளராக கூடுதல் பொறுப்பை ஏற்றுக்கொண்டார்
டாக்டர் சந்தீப் வர்மா தனது பதவிக்காலம் முடிந்து எஸ்இஆர்பி செயலாளர் பொறுப்பை அக்டோபர் 7 அன்று ராஜினாமா செய்தபின், அறிவியல் மற்றும் தொழில்நுட்பத் துறையின் மூத்த ஆலோசகர் டாக்டர் அகிலேஷ் குப்தா, அக்டோபர் 8, 2022 அன்று அறிவியல் மற்றும் பொறியியல் ஆராய்ச்சி வாரியத்தின்  செயலாளராக கூடுதல் பொறுப்பை ஏற்றுக்கொண்டார்.
டாக்டர் குப்தா தற்போது கொள்கை ஒருங்கிணைப்பு மற்றும் திட்ட மேலாண்மைப் பிரிவின் தலைவராக உள்ளார். மேலும் அறிவியல் மற்றும் தொழில்நுட்பத் துறையில் 5 தேசிய இயக்கங்களுக்கு ஒட்டுமொத்த பொறுப்பாளராக உள்ளார்.
புகழ்பெற்ற வளிமண்டல விஞ்ஞானியான டாக்டர் குப்தா தேசிய மற்றும் சர்வதேச இதழ்களில் 200 க்கும் அதிகமான ஆய்வுக் கட்டுரைகளை எழுதியுள்ளார். 5 புத்தகங்களின் ஆசிரியரான அவர், 350 க்கும் அதிகமான கட்டுரைகள் சுமார் 1000 அறிக்கைகளை எழுதியுள்ளார்.
டாக்டர் அகிலேஷ் குப்தா, லக்னோ பல்கலைக்கழகத்தில் இயற்பியலில் முதுகலை பட்டம் பெற்றவர் . வளிமண்டல அறிவியலில் ஐஐடி டெல்லியில் முனைவர் பட்டம் பெற்றவர் . 1985ல் இந்திய வானிலைத் துறையில் சேர்ந்தார், பின்னர் 1994 இல் நடுத்தர தொலைவு வானிலை முன்னறிவிப்புக்கான தேசிய மையத்தில் சேர்ந்தார். இவை தற்போது புவி அறிவியல் அமைச்சகத்தின் கீழ் உள்ளன.
தொலைதொடர்பு மற்றும் தகவல் தொழில்நுட்ப அமைச்சகம்
“ட்ராய் சட்டத்தின் 25 ஆண்டுகள்’’ குறித்த கருத்தரங்கை திரு அஷ்வினி வைஷ்ணவ் தொடங்கி வைக்கிறார்
‘’ட்ராய் சட்டத்தின் 25 ஆண்டுகள்; சம்பந்தப்பட்டவர்களுக்கான  முன்னேற்றம்’’ என்ற கருத்தரங்கை, மத்திய தொலைத் தொடர்பு, மின்னணு மற்றும் தகவல் தொழில்நுட்பம், ரயில்வே அமைச்சர் திரு அஷ்வினி வைஷ்ணவ் நாளை புதுதில்லியில் தொடங்கி வைக்கிறார். இந்திய தொலைத்தடர்பு ஒழுங்குமுறை ஆணையத்தின்  25 ஆண்டுகால பயணத்தைக்குறிக்கும் வகையில், தொலைத்தொடர்பு தாவா தீர்வு மற்றும் மேல்முறையீட்டு தீர்ப்பாயம் இந்தக் கருத்தரங்குக்கு ஏற்பாடு செய்கிறது.
தொலைத்தொடர்பு, ஒலிபரப்பு,ஐடி, விமானநிலைய உள்கட்டமைப்பு மற்றும் ஆதார் பிரிவுகள் ஆகியவற்றில் தொடர்புடையவர்களுக்கு இடையிலான தாவா தீர்வு உள்ளிட்ட ஒழுங்குமுறை தொடர்பான விழிப்புணர்வை அதிகரிக்கும் நோக்கத்துடன் இந்தக் கருத்தரங்கு ஏற்பாடு செய்யப்பட்டுள்ளது. அரசு, நீதித்துறை, சம்பந்தப்பட்ட பல்வேறு துறைகளின் பிரதிநிதிகள் இக்கருத்தரங்கில் பங்கேற்கின்றனர்.
இந்தியாவில் தொலைத்தொடர்புத்துறை வளர்ச்சிக்கான சூழலை உருவாக்குவதற்காக, ட்ராய் சட்டம் 1997-ம் ஆண்டு இயற்றப்பட்டது. சந்தையில் நியாயமான போட்டியை ஏற்படுத்தவும், சமமான, வெளிப்படையான சூழலை உருவாக்குவதும் இதன் நோக்கமாகும்.
மேலும் விவரங்களுக்கு ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1805272
சமூக நிதி மற்றும் அதிகாரமளித்தல் அமைச்சகம்
சாலை விபத்தில் காலை இழந்த, ராம்பூர் மாவட்ட விவசாயி திரு வேத்ராம் சிங்கைச் சந்தியுங்கள்
ராம்பூர் மாவட்டத்தில் உள்ள கிராமத்தில் வேத் ராம் சிங் என்ற விவசாயி சாலை விபத்தில் தனது இடது காலை இழந்தார். இச்சம்பவம் திரு வேத் ராமை மட்டுமின்றி குடும்பம் முழுவதையும் பெரும் அதிர்ச்சியில் ஆழ்த்தியது. இந்த துரதிருஷ்டவசமான சம்பவங்களுக்குப் பிறகு, திரு வேத் ராம் தனது வீட்டின் நான்கு சுவர்களுக்குள் அடைத்து வைக்கப்பட்டார். ஒரு நாள் திரு வேத் ராம் ஆலிம்கோ  பற்றித் தெரிந்துகொண்டார். அவர் தனது நண்பர் ஒருவரிடமிருந்து ஆலிம்கோவின் உதவி எண்ணைத் தொடர்புகொண்டார். மேலும் மாற்றுத் திறனாளிகளுக்கானபயிற்சித் திட்டம் மற்றும் அதன் பலனைப் பெறுவதற்கான செயல்முறை குறித்து அவருக்குத் தெரிவிக்கப்பட்டது. பின்னர் அவர் கான்பூரில் உள்ள ஆலிம்கோவிற்குச் சென்று, அதில் பயிற்சி மற்றும் ஆலோசனைக்குப் பிறகு அவருக்கு முழங்காலுக்கு மேல் செயற்கைக் கருவி பொருத்தப்பட்டது, திரு வேத் ராம் மீண்டும் தனது பண்ணைக்குச் சென்று அங்கு வேலை செய்ய முடியும் என்பதில் நம்பிக்கையுடனும் மகிழ்ச்சியுடனும் இருக்கிறார்.
அரசுக்கு நன்றி தெரிவிக்கும் திரு வேத் ராம், இதுபோன்ற அரசு திட்டங்கள் என்னைப் போன்ற விளிம்பு நிலை மக்களுக்கு வரப்பிரசாதம் என்கிறார். எனது குறைந்த வருமான ஆதாரத்தால் என்னால் செயற்கைக் கால் பொருத்த முடியாமல் இருந்திருக்கும். இந்த புதிய கீழ்மூட்டு என் வாழ்க்கையை முற்றிலுமாக மாற்றியது, என் வாழ்க்கையில் புதிய நம்பிக்கையை ஏற்படுத்தியது. முகத்தில் புன்னகையுடன் அவர் ALIMCO ஊழியர்களின் ஆதரவிற்காக தனது நன்றியைத் தெரிவித்தார். ஆலிம்கோ குடும்பத்தின் உறுப்பினராக உணர்கிறேன் என்றும் தெரிவித்தார்.
மனித வள மேம்பாட்டு அமைச்சகம்
கொவிட்-19 அச்சுறுத்தலுக்கு இடையில் பாதுகாப்பாக இருப்பது எப்படி என்று மத்திய மனிதவள மேம்பாட்டு அமைச்சகம் யு.ஜி.சி, ஏ.ஐ.சி.டி.இ, என்.சி.டி.இ., என்.ஐ.ஓ.எஸ், என்.சி.இ.ஆர்.டி மற்றும் கே.வி.எஸ் ஆகியவற்றுக்கு கடிதம் எழுதி உள்ளது
கொவிட்-19 அச்சுறுத்தல் இருக்கும் இந்த கடுமையான காலகட்டத்தில் பாதுகாப்பாக இருப்பது எப்படி என்று மத்திய மனிதவள மேம்பாட்டு அமைச்சகம் யு.ஜி.சி, ஏ.ஐ.சி.டி.இ, என்.சி.டிஇ., என்.ஐ.ஓ.எஸ், என்.சி.இ.ஆர்.டி மற்றும் கே.வி.எஸ் ஆகியவற்றுக்கு கடிதம் எழுதி உள்ளது. மத்திய மனிதவள அமைச்சகத்தின் கீழ் செயல்படுகின்ற இந்த அமைப்புகளுக்கு அமைச்சகத்தின் செயலாளர் திரு. அமித் கரே அனுப்பி உள்ள கடிதத்தில், இந்திய அரசு, பொதுத்துறை, தனியார் கூட்டுப் பங்கேற்பில் கொவிட்-19க்கு எதிராகப் போராடுவதற்கு அண்மையில் ஆரோக்கியசேது  செயலியை அறிமுகப்படுத்தி உள்ளது. மக்கள் தங்களுக்கு கொரோனா வைரஸ் தொற்று ஏற்படுமா என்பதை தாங்களாகவே மதிப்பீடு செய்து கொள்ள இந்த செயலி உதவுகிறது. மற்றவர்களுடன் மேற்கொண்ட சந்திப்புகள், அதிநவீன புளூடூத் தொழில்நுட்பம், அல்காரிதம் மற்றும் செயற்கை நுண்ணறிவு ஆகியவற்றின் அடிப்படையில் இது கணக்கிடப்படுகிறது. இந்தச் செயலி மாணவர்கள், பேராசிரியர்கள் / ஆசிரியர்கள் மற்றும் அவர்களின் குடும்ப உறுப்பினர்களுக்கு பயன் உள்ளதாக இருக்கும். இந்தச் செயலியை கீழ்வரும் இணைப்புகளில் இருந்து பதிவிறக்கம் செய்து கொள்ளலாம்:
ஆப்பிள் ஃபோன்களுக்கு : itms-apps://itunes.apple.com/app/id505825357
ஆன்ட்ராய்டு ஃபோன்களுக்கு : https://play.google.com/store/apps/details?id=nic.goi.arogyasetu
சுயபராமரிப்பின் ஒரு பகுதியாக நோய் எதிர்ப்புச் சக்தியை அதிகரிக்கும் நடவடிக்கைக்கான ஒரு செயல் திட்டத்தை ஆயுஷ் அமைச்சகம் உருவாக்கி உள்ளதாக கடிதத்தில் தெரிவிக்கப்பட்டு உள்ளது. இது நமது மாணவர்கள், பேராசிரியர்கள், ஆசிரியர்கள் மற்றும் அவர்களின் குடும்ப உறுப்பினர்களுக்கு பயன் உள்ளதாக இருக்கும்.
சுய பராமரிப்பில் ஆயுர்வேத நோய் எதிர்ப்பு சக்தி நடவடிக்கைள் குறித்து தெரிந்து கொள்ள தயவுசெய்து இங்கே கிளிக் செய்யவும் : https://static.pib.gov.in/WriteReadData/userfiles/Immunity%20Boosting%20-%20%20AYUSH%20Advisory.pdf
ஆயுஷ்
ஹைதராபாத்தில் நடந்த யோகாதின முன்னோட்ட நிகழ்ச்சியில் ஆயிரக்கணக்கானோர் பங்கேற்பு
சர்வதேச யோகாதினத்தையொட்டி, தெலங்கானா தலைநகர் ஹைதராபாத்தில் யோகா உத்சவ் என்ற 25 நாள் முன்னோட்ட நிகழ்ச்சி தொடங்கியுள்ளது. இந்திய அரசின் ஆயுஷ் துறையும், தெலங்கானா அரசும் இணைந்து ஏற்பாடு செய்த இந்த நிகழ்ச்சிக்கு தெலங்கானா ஆளுநர் டாக்டர் தமிழிசை சௌந்தரராஜன் தலைமை விருந்தினராக பங்கேற்றார்.
இந்திய ஆயுஷ் துறை அமைச்சர் திரு.சர்பானந்த சோனாவால், சுற்றுலா, கலாச்சாரம் மற்றும் மேம்பாட்டுத்துறை அமைச்சர் திரு.கிஷன் ரெட்டி மற்றும் தெலங்கானா மாநில சுகாதாரம், மருத்துவம் மற்றும் குடும்ப நலத்துறை அமைச்சர் திரு.தன்னீரு ஹரீஷ் ராவ் ஆகியோர் கலந்து கொண்டனர்.
நிகழ்ச்சியில், யோகாவை வாழ்க்கையின் அங்கம் ஆக்குங்கள் என்ற கருப்பொருளின் அடிப்படையில் பேசிய அமைச்சர் திரு.சர்பானந்த சோனாவால், யோகாவை வாழ்வின் அங்கமாக ஆக்குவதன் மூலம் நம் நாட்டின் பாரம்பரியத்தை கொண்டாட வேண்டும் என்றார். நமது மனதையும், ஆரோக்கியத்தையும் வலுப்படுத்துவதாக கூறினார்.
பல்லாயிரம் ஆண்டுகால நாகரிகத்தின் அற்புத கொடையான யோகாவை அனைவரும் கற்று கொள்ள ஊக்குவிப்பதே யோகா உத்சவ் நிகழ்ச்சியின் நோக்கம் என்று அமைச்சர் திரு.சர்பானந்த சோனாவால் குறிப்பிட்டார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கழிவில் இருந்து பொக்கிஷம் – சிறப்பு இயக்கம் 2.0
2022 அக்டோபர் 2 முதல் 31 வரையிலான சிறப்பு பிரச்சாரம் 2.0 திறமையான விண்வெளி மேலாண்மை மற்றும் ஆவண மேலாண்மைக்கான பல சிறந்த நடைமுறைகள் மற்றும் புதுமைகளுடன் சிறப்பிக்கப்பட்டது. நிர்வாக சீர்திருத்தங்கள் மற்றும் பொது மக்கள் குறை தீர்வு துறையின் ஒருங்கிணைப்பின் கீழ் முழு அரசு அணுகுமுறையிலும் மாற்றம் செயல்படுத்தப்பட்டது.
சிறப்பு பிரச்சாரம் 2.0 இன் போது, உயர் வரலாற்று மதிப்புகள் கொண்ட நூற்றாண்டு பழமையான ஆவணங்களைப் பாதுகாப்பதற்கும், இந்திய தேசிய ஆவணக் காப்பகத்தின் உதவியுடன் அவற்றைப் பாதுகாப்பதற்கும் துறை பல முக்கிய முயற்சிகளை எடுத்துள்ளது. இது போன்ற சில ஆவணங்கள் நூலகத்தில் காட்சிப்படுத்தப்படுகின்றன.
சிறப்பு பிரச்சாரம் 2.0 இன் போது, மின்னணு மற்றும் கழிவுகள், குப்பைகள் மூலம் நிர்வாக சீர்திருத்தங்கள் மற்றும் பொது மக்கள் குறை தீர்வு துறை ரூ.48,500 வருவாயை ஈட்டியுள்ளது. சுமார் 200 சதுர அடி இடம் சுத்தப்படுத்தப்பட்டுள்ளது.
ஜல்சக்தி அமைச்சகம்
இந்திய நீர்வளங்கள் தகவல் முறைமையின் புதிய வெர்சனை ஜல சக்தி அமைச்சகம் தொடங்கியது
இந்திய நீர்வளங்கள் முறைமையின்  புதிய பதிப்பை மத்திய ஜல சக்தி அமைச்சகம் தொடங்கியது. இதில் புதிய செயல்பாட்டு வசதிகளும், அம்சங்களும் சேர்க்கப்பட்டுள்ளன. மக்கள் அனைவரும் இதை அணுகலாம். www.indiawris.gov.in என்ற இணையதளத்தில் இதைக் காணலாம். நீர்வளம் தொடர்பான தகவல்கள் இதன் முதன்மைப் பக்க அறிவிப்பில் இடம் பெற்றிருக்கும். மழைப் பொழிவு, ஆறுகளில் நீர் அளவு மற்றும் திறந்துவிடப் பட்டுள்ள நீரின் அளவு, நீர் நிலைகள் பற்றிய தகவல்கள், நிலத்தடி நீர் வளம், நீர்த்தேக்கங்கள், ஆவியாதல் நிலை, மண்ணின் ஈரத்தன்மை குறித்த தகவல்கள் இதில் இடம் பெற்றிருக்கும். நீர் வள திட்டங்கள், நீர்நிலைகள், நீர் - வானிலை தகவல்களும் இதில் இருக்கும். GIS லேயர் எடிட்டிங் செய்யத் தேவையான அம்சங்களும் இதில் இருக்கும்.
வாழ்வுக்கும் வளர்ச்சிக்கும் முக்கியமான தேவையாக தண்ணீர் இருக்கிறது. தண்ணீரை சிக்கனமாகப் பயன்படுத்த வேண்டியது மிகவும் முக்கியமானதாக உள்ளது. குறிப்பாக மக்கள் தொகை பெருகும்நிலையில், நகரமயமாக்கல் மற்றும் அது தொடர்பான வளர்ச்சிகள் அதிகரிக்கும்போது, இயற்கை வளங்கள் மீதான அழுத்தம் அதிகரிக்கிறது. எந்தவொரு வளத்தையும் பயன்படுத்துதல் குறித்து நல்ல திட்டமிடல் செய்வதற்கு, வலுவான அடிப்படைத் தகவல்களும், நம்பகமான தகவல் முறைமையும் தேவைப்படுகிறது. இந்தத் தேவையைக் கருத்தில் கொண்டு, தேசிய நீரியல் திட்டத்தின் கீழ் 2019 ஜூலை மாதம் இந்திய நீர்வளங்கள் தகவல் முறைமையின் முதலாவது வெர்சனை மத்திய ஜல சக்தி அமைச்சகம் தொடங்கியது. அப்போதிருந்து இதில் புதிய செயல்பாட்டு வசதிகளும், அம்சங்களும் சேர்க்கப்பட்டு வந்தன.
பிரதமர் அலுவலகம்
மாற்றுத் திறனாளிகளுக்கு அதிக வாய்ப்புகளை வழங்க நாமனைவரும் பாடுபடுவோம்: பிரதமர்
சர்வதேச மாற்றுத் திறனாளிகள் தினமான இன்று, கீழ்க் கண்ட செய்தியை பிரதமர் திரு நரேந்திர மோடி வெளியிட்டுள்ளார்.
”மாற்றுத் திறனாளிகளை உள்ளடக்கி, அவர்கள் அணுகுவதற்கு எளிதான, கொவிட்டுக்கு பிந்தைய உலகத்தைக் கட்டமைப்பதற்கான ஐக்கிய நாடுகள் சபையின் இந்த வருட இலக்கை ஒட்டி, நமது மாற்றுத்திறனாளி சகோதர சகோதரிகளுக்கு வாய்ப்புகளை உறுதி செய்வதற்கும், அணுகலை மேம்படுத்துவதற்கும் நாம் அனைவரும் பாடுபடுவோம்.
மாற்றுத்திறனாளிகளின் உறுதியும், துணிச்சலும் நமக்கு ஊக்கத்தை அளிக்கின்றன. அணுகக்கூடிய இந்தியா இயக்கத்தின் கீழ் நமது மாற்றுத்திறனாளி சகோதர சகோதரிகளின் வாழ்வில் நேர்மறை மாற்றத்தை உருவாக்க பல்வேறு நடவடிக்கைகள் எடுக்கப்பட்டுள்ளன.”
பிரதமர் அலுவலகம்
சிறந்த நாடாளுமன்ற உறுப்பினருக்கான விருது நிகழ்ச்சியில் பிரதமர் பங்கேற்பு
சிறந்த நாடாளுமன்ற உறுப்பினருக்கான விருது நிகழ்ச்சியில் பிரதமர் திரு. நரேந்திர மோடி இன்று பங்கேற்றார். நாடாளுமன்றத்தில் அமைந்துள்ள மத்திய ஹாலில் நடைபெற்ற இந்த நிகழ்ச்சியினை இந்திய நாடாளுமன்ற குழு ஏற்பாடு செய்திருந்தது. குடியரசுத் தலைவர் திரு. ராம் நாத் கோவிந்த் இந்த விருதுகளை வழங்கினார். குடியரசுத் துணை தலைவர் திரு. எம். வெங்கையா நாயுடு மற்றும் மக்களவைத் தலைவர் திருமதி. சுமித்ரா மகாஜன் உள்ளிட்டோர் இந்த நிகழ்ச்சியில் பங்கேற்றனர்.
விருது பெற்றவர்களை பாராட்டிய பிரதமர் நாடாளுமன்றத்திற்கும் நாட்டிற்கும் அவர்கள் ஆற்றிய தொண்டு அனைவரின் நினைவிலும் என்றும் நிலைத்திருக்கும் இன்று கூறினார். இந்த சிறந்த நாடாளுமன்ற உறுப்பினர்களுடன் பணியாற்றுவதும், அவர்களிடம் இருந்து கற்றுக்கொள்வது தமக்கு பெருமையாக உள்ளதாக பிரதமர் தெரிவித்தார்.
நாடாளுமன்றம் 125 கோடி இந்திய மக்களின் கனவுகள் மற்றும் கருத்துகளை பிரதிபலிக்கிறது. நாடாளுமன்றத்தில் கூறப்படும் ஒவ்வொரு வார்த்தைக்கும் பெருமதிப்பு உண்டு. முக்கிய பிரச்சினைகளை தீர்க்க அரசுக்கும் கொள்கையாளர்களுக்கும் அவை வாய்ப்பை அளிக்கிறது என்று கூறினார்.
மேலும், நாடாளுமன்றத்தில் பெறப்படும் அமளிகள் பொதுமக்களுக்கும் அவர்களின் பிரதிநிதிகளான நாடாளுமன்ற உறுப்பினர்களுக்கு பாதிப்பை அழிக்கறது. இவ்வாறு ஏற்படும் அமளிகள் அரசை காட்டிலும் நாட்டுக்குதான் இழைப்பை ஏற்படுத்துகிறது.
நாடாளுமன்ற சுமூகமாக நடைபெறுவதை உறுதி செய்வது ஒவ்வொரு நாடாளுமன்ற உறுப்பினர்களின் கடமை இன்று சுட்டிக்காட்டிய பிரதமர் அப்போதுதான் அனைத்து நாடாளுமன்ற உறுப்பினர்களுக்கு பேச வாய்ப்பு கிடைத்து அவர்களும் நமது வரலாற்றில் இடம் பெற உதவும் என்று கூறினார்.